ฉลุย! BLISS เข้าชิงไฟทดแทน 6 โครงการ 30MW ลุ้นผ่านเทคนิค 25 ม.ค.66
BLISS ผ่านเกณฑ์คุณสมบัติโครงการผลิตไฟฟ้าพลังงานหมุนเวียนให้ กฟภ. จำนวน 6 โครงการ ปริมาณพลังไฟฟ้ารวม 30MW ลุ้นผ่านเทคนิค 25 ม.ค.66 จับตาประกาศผลคัดเลือก 22 มี.ค.66
BLISS ผ่านเกณฑ์คุณสมบัติโครงการผลิตไฟฟ้าพลังงานหมุนเวียนให้ กฟภ. จำนวน 6 โครงการ ปริมาณพลังไฟฟ้ารวม 30MW ลุ้นผ่านเทคนิค 25 ม.ค.66
14 ธ.ค. 2565

บริษัท บลิส อินเทลลิเจนซ์ จำกัด (มหาชน) หรือ BLISS เปิดเผยว่า ตามที่คณะกรรมการกำกับกิจการพลังงาน (กกพ.) ประกาศเปิดรับซื้อไฟฟ้าพลังงานหมุนเวียน ประเภทพลังงานลมในรูปแบบ Feed-in-Tariff (FiT) พ.ศ. 2565-2573 บริษัท บลิส อินโนเวชั่น จำกัด ซึ่งเป็นบริษัทย่อยที่ BLISS ถือหุ้น 100% ได้ยื่นคำเสนอขายไฟฟ้าเมื่อวันที่ 25 พฤศจิกายน 2565
ล่าสุดได้ผ่านเกณฑ์คุณสมบัติเบื้องต้นในโครงการผลิตไฟฟ้าจากพลังงานหมุนเวียนอย่างเป็นทางการตามประกาศของการไฟฟ้าส่วนภูมิภาค (กฟภ.) สำหรับกลุ่มไม่มีต้นทุนเชื้อเพลิง พ.ศ. 2565 ลงวันที่ 9 ธันวาคม 2565 จำนวน 6 โครงการ จุดติดตั้งบริเวณ อำเภอวาริชภูมิ, อำเภอสว่างแดนดิน, อำเภอโคกศรีสุพรรณ และอำเภอพรรณานิคม จังหวัดสกลนคร ประมาณการว่าจะมีขนาดกำลังผลิต ปริมาณพลังไฟฟ้ารวมทั้งสิ้น 30 เมกะวัตต์ ซึ่ง กฟภ.จะรับซื้อในอัตรา 3.1014 บาทต่อหน่วย ระยะเวลาซื้อขาย 25 ปี
สำหรับขั้นตอนต่อไป สำนักงาน กกพ. จะประกาศรายชื่อผู้ผ่านเกณฑ์คะแนนความพร้อมทางด้านเทคนิคขั้นต่ำ และจะประกาศรายชื่อผู้ยื่นขอผลิตไฟฟ้าที่ได้รับคัดเลือกภายในวันที่ 25 มกราคม 2566 และวันที่ 22 มีนาคม 2566 ตามลำดับ ทั้งนี้ กรอบระยะเวลาอาจมีการเปลี่ยนแปลงตามความเหมาะสม